Page:King Alfred's West-Saxon Version of Gregory's Pastoral Care (2).djvu/82

Hatton MS.] gewemme ealne ðone lichoman, ðonne he ðurh ealle uncysta ða mod gescrencð; ðæt trymede sanctus Paulus ða he cuæð ðæt ælces yfeles wyrttruma wære ðæt mon wilnode hwelcre gitsunge. Se ðonne se bið healede he mæg mid weorce beg[e]an ða scondlicnesse, & suaðeah bið ahefegod mid ðæm singalam[u] geðohte butan ælcum gemete, & suaðeah næfre ne mæg ður(h)teon ðæt unryhtlice weorc, ond hwæðere ðæt mod hæfð fulfremedne willan to ðære wrænnesse butan ælcre steore & wearne gif he hit ðurhteon meahte. Ðonan cymeð sio mettrymnes ðæm healedum, ðe se wæta ðara innoða astigð to ðæm lime, ðonne asuilð hit & ahefegað & unwlitegað. Se bið eallenga healede [se] se ðe eall his mod bið aflogen to gæglbærnesse & to dole, ðonne he bierð on his heortan ða byrðenne ðæs bismeres, & suaðeah mid won weorcum hit to ðweorlice ne fremeð, ðeah he hit on his mode forlætan ne mæge, ne fullice gewunian to godum weorcum, forðon sio byrðen ðære sconde hine diogollice hefegað. Sua hwelc ðonne sua ðissa uncysta hwelcre underðieded bið, him bið forboden ðæt he offrige [Gode] hláf, forðæm hit is wén ðæt se ne mæge oðerra monna scylda ofaðuean, se se ðe hine ðonne giet his agena onherigeað. Ær ðioson we sægdon feam wordum hwelc se bið ðe him ondrædan sceal ðæt he unmedome sie. Ær ðiosum we rehton hwelc se beon sceolde ðe to ðæm biscepdome cuman sceolde; nu we willað reccan, gif he ðær suelc to cyme, hu he ðæron libban scyle.

although he cannot dismiss it from his mind, nor fully habituate himself to good works, for he is secretly oppressed by the burden of shame. Whoever, then, is subject to one of these vices is forbidden to offer bread to God, for it is to be expected that he will not be competent to wash away the sins of others while he is harassed by his own. We have briefly stated above what kind of man the proper pastor and teacher ought to be, and also he who has cause to fear being incompetent. We have said above what kind of man is to be appointed bishop; we will now say how he is to conduct himself when he has attained the dignity.